## Πληροφορίες υλοποίησης: προαπαιτούμενες γνώσεις, προετοιμασία υλικού

Οι μαθητές/τριες, συνήθως, έχουν εμπλακεί σε προγράμματα ευαισθητοποίησης στο φαινόμενο του σχολικού εκφοβισμού από το Νηπιαγωγείο και τις πρώτες τάξεις του Δημοτικού, οπότε θεωρείται σχεδόν δεδομένο ότι έχουν τις βασικές γνώσεις αναγνώρισης του φαινομένου. Γι’ αυτόν τον λόγο, καλό είναι να μη γίνει μεγάλη αναφορά σε ορισμούς και άλλες πληροφορίες που στοχεύουν μόνο στη γνώση για το φαινόμενο και να δοθεί έμφαση σε βιωματικές δραστηριότητες που βοηθούν στην αλλαγή στάσεων και συμπεριφορών.

Οι εκπαιδευτικοί θα πρέπει να έχουν ένα καλό θεωρητικό υπόβαθρο πάνω στο θέμα και να είναι εξοικειωμένοι με τις αναμενόμενες απαντήσεις των παιδιών στις ερωτήσεις που τους θέτουν, γι’ αυτό θα πρέπει να έχουν μελετήσει το υποστηρικτικό υλικό, στους συνδέσμους της σελ. 13.

Τα παιδιά, ιδανικά, θα πρέπει να είναι εξοικειωμένα με τη δουλειά σε ομάδες και να έχουν εμπλακεί ξανά σε δραστηριότητες βιωματικού χαρακτήρα.

Οι εκπαιδευτικοί θα πρέπει να έχουν εκτυπωμένα τα συνοδευτικά φυλλάδια εργασιών (ΠΑΡΑΡΤΗΜΑ-ΣΥΝΟΔΕΥΤΙΚΟ ΥΛΙΚΟ) και να έχουν στη διάθεσή τους χαρτί του μέτρου και άλλα χαρτιά (κάνσον, Α3, Α4 κ.λπ.) και μαρκαδόρους.

Προαιρετικά, θα μπορούσε να υπάρχει διαθέσιμος υπολογιστής και βιντεοπροβολέας (για την προβολή φωτογραφιών και των μελετών περίπτωσης).