**Αξιολόγηση Προγράμματος - Συνολική αποτίμηση & αναστοχασμός πάνω στην υλοποίηση - Εκδηλώσεις διάχυσης**

Με την αξιολόγηση θα δούμε τον βαθμό καλλιέργειας των στόχων που θέσαμε στο πρόγραμμα αλλά και των δεξιοτήτων ζωής. Αξιολόγηση γίνεται τόσο κατά τη διάρκεια των εργαστηρίων (διαμορφωτική), ώστε να αναπροσαρμόσουμε ανάλογα τις δραστηριότητες, όσο και στο τέλος του προγράμματος (συνολική). Η τελική αξιολόγηση θα έχει ως κριτήριο τα συναισθήματα των παιδιών, την αλλαγή των στάσεών τους, την εμφάνιση επιθυμητών μορφών συμπεριφοράς και τη δέσμευσή τους να αναλάβουν δράσεις, για να ευαισθητοποιήσουν τους/τις συμμαθητές/τριες των άλλων τάξεων. Η διάχυση των παραγόμενων του προγράμματος και η παρουσίαση των αποτελεσμάτων θα γίνει με τον διαμοιρασμό ενημερωτικών φυλλαδίων, τη δημιουργία αφισών με τρόπους επίλυσης του προβλήματος, τη διεξαγωγή έρευνας και την παρουσίαση των συμπερασμάτων, τη συγγραφή άρθρων για το ιστολόγιο του σχολείου, τη δημιουργία παρουσιάσεων ή το παίξιμο μικρών θεατρικών παραστάσεων, σε μία εκδήλωση, στο τέλος της σχολικής χρονιάς.