**Δυνατότητα επέκτασης**

Συνεργασία με τους/τις εκπαιδευτικούς άλλων μαθημάτων, όπως, είναι η Θεατρική Αγωγή, η Μουσική, το μάθημα των Εικαστικών.

Για παράδειγμα:

* Στο μάθημα της Θεατρική Αγωγής, προτείνονται η Δραματοποίηση / θεατρικά δρώμενα που θα είναι βασισμένα σε προσωπικές αφηγήσεις ή φανταστικά σενάρια.
* Στο μάθημα της Μουσικής, προτείνονται η δημιουργία τραγουδιών με μηνύματα κατά της βίας, της μοναξιάς, της κοινωνικής απομόνωσης αλλά και η σύνθεση τραγουδιών με στίχους γραμμένους από τους /τις μαθητές/τριες.
* Στο μάθημα των Εικαστικών θα μπορούσαν να δημιουργηθούν αφίσες, κόμικς με μηνύματα κατά του εκφοβισμού. Επίσης, προτείνονται ομαδικές κατασκευές που προβάλλουν τη **συνεργασία και την ενότητα.**
* Στο μάθημα της Πληροφορικής, προτείνεται η δημιουργία παρουσίασης, βίντεο, ψηφιακής αφίσας ή μπλογκ με σκοπό την ενημέρωση για τον σχολικό εκφοβισμό, η εκμάθηση της ασφαλούς πλοήγησης στο διαδίκτυο (ψηφιακός εκφοβισμός).
* Στο μάθημα της Φυσικής Αγωγής, προτείνονται παιχνίδια και δραστηριότητες που ευνοούν τη συνεργασία και την εμπιστοσύνη. Επίσης, ευνοούνται συζητήσεις για το **ευ αγωνίζεσθαι** και την αξία της **συμπερίληψης** όλων στις ομαδικές δραστηριότητες.