## Εργαστήριο 4ο

***Σενάριο κοινωνικού αποκλεισμού και ψυχολογικής βίας***

*«Είσαι ένα κορίτσι που ανήκεις στην παρέα των δημοφιλών κοριτσιών του σχολείου. Μία νέα μαθήτρια στο σχολείο προσπαθεί να μπει στην παρέα σας, αλλά οι φίλες σου δεν την αποδέχονται, την σχολιάζουν ως* κακοντυμένη, φτωχιά *-* κακή μαθήτρια*. Στην πρότασή σου να την κάνετε παρέα γιατί έχει καλό χαρακτήρα, αντιδρούν αρνητικά και εν τέλει σου λένε:* διάλεξε: ή αυτή ή εμείς*.*

**ΣΚΗΝΕΣ ΕΚΦΟΒΙΣΜΟΥ**

|  |
| --- |
| Οι φίλοι/ες σου αρχίζουν να σε φωνάζουν με διάφορα επίθετα, στέλνοντάς σου άσχημα μηνύματα στο κινητό και αναγκάζοντας σε να τους δώσεις πράγματα. Δε νιώθεις καλά όταν αυτά τα πράγματα συμβαίνουν. Τι πρέπει να κάνεις;   1. Τίποτα. Πρέπει να έχεις κάνει κάτι λάθος για να σου συμπεριφέρονται έτσι οι φίλοι/ες σου. 2. Αρχίζεις και εσύ να τους φωνάζεις με διάφορα επίθετα απειλώντας τους. 3. Μιλάς στους γονείς σου ή στον/στην δάσκαλό/α σου και τους λες τι συμβαίνει. 4. Κάτι άλλο (Ανοιχτή γωνία) |
| Μια ομάδα παιδιών μέσα στην τάξη σου διαδίδουν φήμες για εσένα που σε πληγώνουν, στέλνοντας σε διάφορα άτομα μηνύματα. Τώρα πολλά παιδιά δε σε παίζουν και δε σου μιλούν. Ακόμη και οι φίλοι σου έχουν αρχίσει να σκέφτονται ότι μπορεί οι φήμες να είναι αληθινές. Τι κάνεις;   1. Τίποτα. Κανείς δεν θα σε πιστέψει αν όλοι πιστεύουν ότι οι φήμες είναι αληθινές. 2. Αρχίζεις και εσύ να διαδίδεις άσχημες φήμες για άλλα παιδιά. 3. Λες σε όλους ότι οι φήμες είναι αναληθείς. 4. Κάτι άλλο (Ανοιχτή γωνία) |
| Η μεγάλη σου αδελφή ή ο μεγάλος σου αδελφός συνεχίζει να σε κτυπά και να σε κλωτσά, όταν δεν βλέπει κανείς και σου λέει πως αν το πεις σε οποιονδήποτε θα σε πληγώσει  περισσότερο. Τι κάνεις;   1. Λες στους γονείς σου ή στους καθηγητές σου το τι συμβαίνει. 2. Ζητάς από τους φίλους σου στο σχολείο να σε βοηθήσουν να παλέψεις μαζί του/της. 3. Του/ της λες ότι αυτό σε πληγώνει και να σταματήσει να το κάνει. 4. Κάτι άλλο (Ανοιχτή γωνία) |
| Ο/Η εκπαιδευτικός σου συνεχίζει να σε φωνάζει «τεμπέλη» κάθε φορά που δίνεις λάθος απάντηση στην τάξη και σου λέει ότι δεν έχει νόημα καν να προσπαθεί να σε διδάξει επειδή δε μπορείς να μάθεις. Τα άλλα παιδιά έχουν αρχίσει κι αυτά να σε φωνάζουν με επίθετα. Τι κάνεις;   1. Πηγαίνεις κατευθείαν στον διευθυντή ή στη διευθύντρια και του/της λες τι συμβαίνει. 2. Αρχίζεις να μην πηγαίνεις στην τάξη επειδή δε σου αρέσει πλέον το σχολείο. 3. Ρωτάς τους γονείς σου αν μπορείς να αλλάξεις τάξη ή σχολείο. 4. Κάτι άλλο (Ανοιχτή γωνία) |
| Έχεις παρατηρήσει ότι ένας/μια από τους/τις φίλους/ες σου πειράζει και κοροϊδεύει τα μικρότερα παιδιά της καλοκαιρινής κατασκήνωσης. Ο φίλος σου έχει αρχίσει να παίρνει και τα  πράγματά τους. Τι κάνεις;   1. Το λες στους/στις αρχηγούς της κατασκήνωσης χωρίς να πεις τίποτα στον ίδιο. 2. Βοηθάς τον/τη φίλο/η σου να παίρνει πράγματα από τα μικρότερα παιδιά σε περίπτωση που αρχίσει να παίρνει και τα δικά σου πράγματα. 3. Λες στον/στη φίλο/η σου ότι πιστεύεις ότι κάνει λάθος και ότι θα πρέπει να αφήσει ήσυχα τα μικρότερα παιδιά. 4. Κάτι άλλο (Ανοιχτή γωνία) |
| Μια ομάδα μεγαλύτερων παιδιών από ένα άλλο σχολείο αρέσκεται στο να εκφοβίζει μικρότερα παιδιά από το Δημοτικό σχολείο. Περιμένουν να πιάσουν ένα παιδί όπως περπατά για το σπίτι του ή όπως περιμένει για το λεωφορείο μόνο του, το περικυκλώνουν και του παίρνουν τα λεφτά, το φαγητό ή τα παιχνίδια του. Του ρίχνουν επίσης πέτρες και απειλούν για χειρότερα. Τι κάνεις;   1. Είσαι πολύ προσεχτικός/ή και πηγαίνεις κι έρχεσαι στο σχολείο σε ομάδες. 2. Το λες σε ενήλικες από το σχολείο σου και ζητάς τη βοήθειά τους. 3. Κουβαλάς πέτρες για προστασία. 4. Κάτι άλλο (Ανοιχτή γωνία) |
| Ένα νέο αγόρι στην τάξη σου είναι πρόσφυγας. Οι φίλοι/ες σου πάντα λένε ρατσιστικά πράγματα σε αυτόν, κοροϊδεύουν την προφορά του και του λένε να πάει πίσω σπίτι του. Τι κάνεις;   1. Το κάνεις και εσύ, δεν είναι φίλος σου όποτε δεν χρειάζεται να ανησυχείς γι’ αυτόν. 2. Λες στον καθηγητή σου ότι οι φίλοι σου λένε ρατσιστικά πράγματα γι’ αυτόν. 3. Προσφέρεσαι να του κάνεις μαθήματα της γλώσσας σου όταν δεν παίζεις με τους φίλους σου για να τον βοηθήσεις. 4. Κάτι άλλο (Ανοιχτή γωνία) |
| Πειράζεις κάποιον/α από τους/τις φίλους/ες σου επειδή αυτός ή αυτή είναι πολύ κακός/ή στο διάβασμα και στο γράψιμο και παρατηρείς ότι πρόσφατα έχει αρχίσει να κάθεται μόνος/η του/της. Μια φορά είδες το παιδί να κλαίει. Τι κάνεις;   1. Τίποτα, αυτός/ή πιθανώς έχει άσχημη μέρα και δεν έχει να κάνει τίποτα μαζί σου. 2. Σταματάς να πειράζεις το φίλο/φίλη σου και τον/την ρωτάς γιατί έκλαιγε. 3. Λες σε αυτόν/ή ότι θα σταματήσεις να τον/την πειράζεις μπροστά από άλλους/ες αλλά του/της λες ότι είναι πολύ χαζός/ή και πρέπει να κάνει επιπρόσθετα μαθήματα. 4. Κάτι άλλο (Ανοιχτή γωνία). |

**Ερωτήσεις που κάνουμε στα παιδιά**

* Πώς νιώσατε με αυτή τη δραστηριότητα;
* Μήπως για κάποιες σκηνές ήταν δύσκολο να ανταποκριθείτε; Ποιες είναι αυτές και γιατί;
* Υπήρχαν σκηνές εκφοβισμού που σας αφορούσαν;
* Τα άτομα που δέχονται εκφοβισμό, χρειάζονται βοήθεια και υποστήριξη; Γιατί;
* Πού μπορούν να βρουν βοήθεια και υποστήριξη όσα άτομα δέχονται εκφοβισμό;
* Ποιοι είναι μερικοί από τους λόγους που οι άνθρωποι εκφοβίζουν άλλους; Είναι δίκαιοι λόγοι;
* Τι πρέπει να κάνεις όταν το άτομο στο οποίο στράφηκες για βοήθεια και υποστήριξη μετά από εκφοβισμό δεν κάνει τίποτα γι’ αυτό;
* Υπάρχουν είδη εκφοβισμού που είναι αποδεκτά συχνότερα από τα παιδιά και τους ενήλικες; Γιατί ή γιατί όχι;
* Ποιος/α είναι υπεύθυνος/η για να βοηθά και να υποστηρίζει τα παιδιά όταν τα εκφοβίζουν; Μήπως αντιμετωπίζουν εκφοβισμό και οι ενήλικες; Δώστε μερικά παραδείγματα.
* Ποιος είναι υπεύθυνος/η για τους ενήλικες που δέχονται εκφοβισμό;
* Τι μπορεί να συμβεί ώστε τα άτομα που εκφοβίζουν να βοηθηθούν για να αλλάξουν συμπεριφορά; Τι συμβαίνει αν κανείς δεν σταματά τα άτομα που εκφοβίζουν; Σε αυτόν που εκφοβίζει; Σε ολόκληρη την κοινότητα;