## ΠΑΡΑΡΤΗΜΑ-ΣΥΝΟΔΕΥΤΙΚΟ ΥΛΙΚΟ

## Εργαστήριο 1

## ΔΡΑΣΤΗΡΙΟΤΗΤΑ 1η



Παρατηρήστε με προσοχή τον παραπάνω πίνακα.

Τι βλέπετε στην εικόνα; Τι συμβαίνει εδώ;

Τι σας κάνει εντύπωση σε αυτό το έργο; Γιατί νομίζετε κλαίει ο μαθητής;

Τι θα ρωτούσατε τον ζωγράφο γι’ αυτόν τον πίνακα;

Τι πιστεύετε πως θέλει να μας πει;

Τι συναισθήματα σας προκαλεί; Θα θέλατε να είσαστε εκεί;

Αν ήσασταν εκεί, τι θα του λέγατε;

Ο ζωγράφος έφτιαξε τον πίνακα το 1881.

Πιστεύετε ότι, σήμερα, συναντάμε τέτοιες εικόνες;

## Μικρά σενάρια

1. Κάθε μέρα, βλέπετε ένα παιδί στο διάλειμμα να παίρνει το φαγητό του φίλου σας. Ο φίλος σας δεν του λέει τίποτα γιατί φοβάται.
2. Ο Μπάμπης καθημερινά περιμένει τον Αναστάση έξω από το σχολείο, τον ακολουθεί έως το σπίτι, τον βρίζει και τον τρομοκρατεί.
3. Η Ελένη κυνηγάει τον Αντώνη με μια αράχνη την οποία έβαλε σε ένα δοχείο. Δεν αντιλαμβάνεται ότι ο Αντώνης φοβάται.
4. Η Μαρία και η Λουκία δεν άφησαν τη Στέλλα να παίξει σήμερα μαζί τους γιατί έπαιξε με κάποιο άλλο παιδί χθες το απόγευμα.
5. Η Αντιγόνη έβρισε την αδερφή της επειδή πήρε κάτι δικό της χωρίς να τη ρωτήσει. Αργότερα της ζήτησε συγγνώμη.
6. Η Ζωή δε συμπαθεί καθόλου την Ελένη και της πέταξε την τσάντα στην οροφή του σχολείου. Επίσης, την απειλεί ότι αν το πει σε οποιονδήποτε, θα το αναφέρει στον αδερφό της και θα τη δείρει.
7. Ο Νίκος δανείστηκε το μολύβι της Δέσποινας, αλλά το έχασε.
8. Η Ελένη κυνηγάει τον Αντώνη με μια αράχνη την οποία έβαλε σε ένα δοχείο. Δεν αντιλαμβάνεται ότι ο Αντώνης φοβάται.
9. Ο Γιώργος και ο Σπύρος παίζουν ποδόσφαιρο. Ο Γιώργος κλοτσά την μπάλα πολύ δυνατά, χτυπάει στο δοκάρι και μετά η μπάλα πέφτει με δύναμη στο κεφάλι του Μάριου.
10. Η Ευθυμία και η αδερφή της τσακώνονται συνέχεια για τα ρούχα. Η μαμά τους δεν μπορεί να τις ακούει και τους λέει να τα βρουν και να πάψουν να μαλώνουν.
11. Η Άννα πολύ συχνά κάθεται πίσω από τη Μαίρη και της ρίχνει χαρτάκια γιατί της αρέσει να βλέπει τη Μαίρη να ενοχλείται.
12. Ο Αλέκος πειράζει τον Θέμη, επειδή έχει πρόβλημα στην ανάγνωση. Κάθε φορά που διαβάζει δυνατά, γελάει και τον κοροϊδεύει.


## Εργαστήριο 2ο

**Παραδείγματα σχολικής βίας**

**Πρώτο παράδειγμα**: Στο προαύλιο κάποιου σχολείου μια παρέα συμμαθητών της ΣΤ’ τάξης σπρώχνει, ρίχνει στο έδαφος και συνεχίζει να κλωτσάει έναν μαθητή της Γ’ τάξης. Τριγύρω, άλλοι μαθητές/τριες παρακολουθούν αμήχανοι το συμβάν, ενώ δε λείπουν και μερικοί/ές που επιδοκιμάζουν την πράξη αυτή.

**Δεύτερο παράδειγμα:** Στο μάθημα των Αγγλικών, ο Γ., ένας καλός

μαθητής που κάθεται στο πρώτο θρανίο, ενώ απαντάει σε ερώτηση του δασκάλου του, δέχεται μια «σαΐτα» στην πλάτη του που γράφει «είμαι χαζός». Οι συμμαθητές του στα πίσω θρανία γελούν.

**Τρίτο παράδειγμα:** Η Ε. και η Α. είναι πολύ καλές φίλες και τώρα πηγαίνουν στη Δ’ τάξη. Η Τ. είναι μια μαθήτρια που ήρθε φέτος. Δεν είναι από την Ελλάδα και οι δύο συμμαθήτριες δεν την παίζουν στα διαλείμματα και της λένε ότι δεν την έχουν φίλη τους.

**Τέταρτο παράδειγμα:** Ο Γ. είναι μαθητής της Α’ τάξης, έρχεται συχνά αργοπορημένος στην τάξη και γι’ αυτό οι συμμαθητές του τον

κοροϊδεύουν λέγοντας στην υπόλοιπη τάξη «Ο Γ. είναι υπναράς». Ο Γ. είναι ένα συνεσταλμένο παιδί και η συμπεριφορά των συμμαθητών/τριών του τον κάνει να κλείνεται περισσότερο στον εαυτό του. Δεν το λέει στη δασκάλα του, ούτε στους γονείς του και διαρκώς η επίδοσή του χειροτερεύει.

**Πέμπτο παράδειγμα**: Η Μ. δε διαβάζει πολύ καλά αν και πάει στη Β΄ τάξη του Δημοτικού. Οι άλλοι συμμαθητές/τριές της την κοροϊδεύουν. Η ίδια είναι ένα δυναμικό κορίτσι οπότε και συχνά βρίσκεται στο κέντρο διαφόρων διαπληκτισμών. Εξαιτίας της συμπεριφοράς των συμμαθητών/τριών της, κάνει παρέα με μαθητές της ΣΤ’ τάξης και δεν έχει ενταχθεί στην ομάδα των συνομηλίκων της.

**Έκτο παράδειγμα:** Η Γ. είναι ένα παιδί που οι γονείς της δεν ζουν πλέον μαζί. Η μαμά της τη φέρνει κάθε πρωί στο σχολείο και την προσέχει

πολύ. Οι συμμαθητές/τριές της, δε γνωρίζουν το γεγονός. Μια μέρα, είπε σε μία συμμαθήτριά της ότι θα πάει το Σαββατοκύριακο να μείνει με τον μπαμπά της. Η συμμαθήτριά της παραξενεύτηκε. Όταν το έμαθε η τάξη, κάποιοι μαθητές άρχισαν να την κοροϊδεύουν και να της λένε: «Ο μπαμπάς δε σε αγαπάει και έφυγε», «Δεν είσαι καλή μαθήτρια και σε άφησε ο μπαμπάς σου». Η Γ. στενοχωριέται και συχνά βάζει τα κλάματα.

**Έβδομο παράδειγμα:** Στο διάλειμμα μια ομάδα κοριτσιών γελάνε σε βάρος μιας συμμαθήτριάς τους, της Μ. Η Μ. δεν φοράει τα ίδια επώνυμα ρούχα όπως οι άλλες μαθήτριες και έχει πρόβλημα με το βάρος της. Οι συμμαθήτριές της γελάνε και λένε

αστεία σε βάρος της, ενώ δεν την αφήνουν να κάνει παρέα μαζί τους. Η Μ. νιώθει μόνη χωρίς φίλους στο σχολείο.

**Όγδοο παράδειγμα:** Ο Χ. είναι μαθητής της Δ’ τάξης και οι συμμαθητές του δεν τον παίζουν στο διάλειμμα, διότι κέρδισε την ώρα της Γυμναστικής. Ο Χ., που έχει τον αδερφό του τον Δ. στη ΣΤ’ τάξη, βάζει

τον Δ. και τους φίλους του να περιμένουν τους συμμαθητές του Χ. στην ώρα του ολοήμερου και αρχίζουν να τους χτυπούν.

**Ένατο παράδειγμα:** Η Ε. είναι μια μαθήτρια ΣΤ’ τάξης και έχει δημιουργήσει προφίλ σε μια ομάδα κοινωνικής δικτύωσης. Κάποιοι συμμαθητές/τριές της έχουν και αυτοί προφίλ και μπαίνουν και γράφουν σχόλια όπου την κοροϊδεύουν στο διαδίκτυο. Η Ε. είναι στενοχωρημένη και από τη μία δεν μιλάει με τους συμμαθητές της ενώ από την άλλη έχει αρχίσει και μιλάει με άγνωστα πρόσωπα που της μιλούν στο διαδίκτυο.

**Δέκατο παράδειγμα:** Ο Μ. έχει ξεκινήσει πολεμικές τέχνες και θέλει να δείξει στους συμμαθητές του πόσο καλός έχει γίνει. Διαλέγει τον Σ., έναν μικρόσωμο συμμαθητή του, που είναι ο καλύτερος μαθητής της τάξης και αρχίζει να τον χτυπά λίγο πριν μπουν για το μάθημα. Αυτό έχει σαν αποτέλεσμα ο Σ. να μπαίνει στην τάξη κλαίγοντας, οι άλλοι συμμαθητές τους, που είναι φίλοι του Μ., τον κοροϊδεύουν, ενώ άλλοι τρέχουν να το πουν στον δάσκαλό τους.

## Φύλλο Εργασίας 1



**Ερώτηση 1η:** Μπορείς να αναγνωρίσεις σε κάθε ένα από τα παραπάνω παραδείγματα τις μορφές της βίας;

Παράδειγμα 1: ................................................................................................................

Παράδειγμα 2: ........................................................................................................…….

Παράδειγμα 3: ................................................................................................................

Παράδειγμα 4: ................................................................................................................

Παράδειγμα 5: ................................................................................................................

Παράδειγμα 6: ................................................................................................................

Παράδειγμα 7: ................................................................................................................

Παράδειγμα 8: ................................................................................................................

Παράδειγμα 9: ................................................................................................................

Παράδειγμα 10: ............................................................................................................

**Ερώτηση 2η:** Σου έχει τύχει ποτέ κάποιο περιστατικό όπως στα παραδείγματα στο οποίο συμμετείχες ή είδες τους τελευταίους έξι μήνες;

......................................................................................................................................…

………………….....................................................................................................................

..................…………………….................................................................................................

......................................................................................................................................…

## Εργαστήριο 4ο

***Σενάριο κοινωνικού αποκλεισμού και ψυχολογικής βίας***

*‘Είσαι ένα κορίτσι που ανήκεις στην παρέα των δημοφιλών κοριτσιών του σχολείου. Μία νέα μαθήτρια στο σχολείο προσπαθεί να μπει στην παρέα σας, αλλά οι φίλες σου δεν την αποδέχονται, τη σχολιάζουν ως κακοντυμένη, «φτωχιά» και «χαζή»- κακή μαθήτρια. Στην πρότασή σου να την κάνετε παρέα γιατί έχει καλό χαρακτήρα, αντιδρούν αρνητικά και εν τέλει σου λένε «διάλεξε: ή αυτή ή εμείς».*

ΣΚΗΝΕΣ ΕΚΦΟΒΙΣΜΟΥ

|  |
| --- |
| Οι φίλοι σου αρχίζουν να σε φωνάζουν με διάφορα επίθετα, στέλνοντάς σου άσχημα μηνύματα στο κινητό και αναγκάζοντας σε να τους δώσεις πράγματα. Δε νιώθεις καλά όταν αυτά τα πράγματα συμβαίνουν. Τι πρέπει να κάνεις;   1. Τίποτα. Πρέπει να έχεις κάνει κάτι λάθος για να σου συμπεριφέρονται έτσι οι φίλοι σου. 2. Αρχίζεις και εσύ να τους φωνάζεις με διάφορα επίθετα, απειλώντας τους. 3. Μιλάς στους γονείς σου ή στον/στην εκπαιδευτικό της τάξης και τους λες το τι συμβαίνει. 4. Κάτι άλλο (Ανοιχτή γωνία) |
| Μια ομάδα παιδιών μέσα στην τάξη σου διαδίδουν φήμες για εσένα που σε πληγώνουν, στέλνοντας σε διάφορα άτομα μηνύματα. Τώρα πολλά παιδιά δε σε παίζουν και δε σου μιλούν. Ακόμη και οι φίλοι/ες σου έχουν αρχίσει να σκέφτονται ότι μπορεί οι φήμες να είναι αληθινές. Τι κάνεις;   1. Τίποτα. Κανείς δεν θα σε πιστέψει αν όλοι πιστεύουν ότι οι φήμες είναι αληθινές. 2. Αρχίζεις και εσύ να διαδίδεις άσχημες φήμες για άλλα παιδιά. 3. Λες σε όλους ότι οι φήμες είναι αναληθείς. 4. Κάτι άλλο (Ανοιχτή γωνία) |
| Η μεγάλη σου αδελφή ή ο μεγάλος σου αδελφός συνεχίζει να σε κτυπά και να σε κλωτσά όταν δεν βλέπει κανείς και σου λέει πως αν το πεις σε οποιονδήποτε θα σε πληγώσει περισσότερο. Τι κάνεις;   1. Λες στους γονείς σου ή στους/στις εκπαιδευτικούς το τι συμβαίνει. 2. Ζητάς από τους/τις φίλους/ες σου στο σχολείο να σε βοηθήσουν να παλέψεις μαζί του/της. 3. Του/ της λες ότι αυτό σε πληγώνει και να σταματήσει να το κάνει. 4. Κάτι άλλο (Ανοιχτή γωνία) |
| Ο/Η δάσκαλος/α σου συνεχίζει να σε φωνάζει «τεμπέλης» κάθε φορά που δίνεις λάθος απάντηση στην τάξη και σου λέει ότι δεν έχει νόημα καν να προσπαθεί να σε διδάξει επειδή δε μπορείς να μάθεις. Τα άλλα παιδιά έχουν αρχίσει κι αυτά να σε φωνάζουν με επίθετα. Τι κάνεις;   1. Πηγαίνεις κατευθείαν στον/στην διευθυντή/ντρια και του/της λες τι συμβαίνει. 2. Αρχίζεις να μην πηγαίνεις στην τάξη επειδή δε σου αρέσει πλέον το σχολείο. 3. Ρωτάς τους γονείς σου αν μπορείς να αλλάξεις τάξη ή σχολείο. 4. Κάτι άλλο (Ανοιχτή γωνία) |

|  |
| --- |
| Έχεις παρατηρήσει ότι ένας από τους φίλους σου πειράζει και κοροϊδεύει τα μικρότερα παιδιά της καλοκαιρινής κατασκήνωσης. Ο φίλος σου έχει αρχίσει να παίρνει και τα πράγματά τους. Τι κάνεις;   1. Το λες στους αρχηγούς της κατασκήνωσης χωρίς να πεις τίποτα στον ίδιο. 2. Βοηθάς το φίλο σου να παίρνει πράγματα από τα μικρότερα παιδιά σε περίπτωση που αρχίσει να παίρνει και τα δικά σου πράγματα. 3. Λες στο φίλο σου ότι πιστεύεις ότι κάνει λάθος και ότι θα πρέπει να αφήσει ήσυχα τα μικρότερα παιδιά. 4. Κάτι άλλο (Ανοιχτή γωνία) |
| Μια ομάδα μεγαλύτερων παιδιών από ένα άλλο σχολείο αρέσκεται στο να εκφοβίζει μικρότερα παιδιά από το δημοτικό σχολείο. Περιμένουν να πιάσουν ένα παιδί όπως περπατά για το σπίτι του ή όπως περιμένει για το λεωφορείο μόνο του, το περικυκλώνουν και του παίρνουν τα λεφτά, το φαγητό ή τα παιχνίδια του. Του ρίχνουν επίσης πέτρες και απειλούν για χειρότερα. Τι κάνεις;   1. Είσαι πολύ προσεχτικός και πηγαίνεις κι έρχεσαι στο σχολείο σε ομάδες. 2. Το λες σε ενήλικες από το σχολείο σου και ζητάς τη βοήθειά τους. 3. Κουβαλάς πέτρες για προστασία. 4. Κάτι άλλο (Ανοιχτή γωνία) |
| Ένα νέο αγόρι στην τάξη σου είναι πρόσφυγας. Οι φίλοι/ες σου πάντα λένε ρατσιστικά πράγματα σε αυτόν, κοροϊδεύουν την προφορά του και του λένε να πάει πίσω σπίτι του. Τι κάνεις;   1. Το κάνεις και εσύ, δεν είναι φίλος σου οπότε δεν χρειάζεται να ανησυχείς γι’ αυτόν. 2. Λες στον/στην εκπαιδευτικό τάξης ότι οι φίλοι σου λένε ρατσιστικά πράγματα γι’ αυτόν. 3. Προσφέρεσαι να του κάνεις μαθήματα της γλώσσας σου όταν δεν παίζεις με τους/τις φίλες σου για να τον βοηθήσεις. 4. Κάτι άλλο (Ανοιχτή γωνία) |
| Πειράζεις κάποιον από τους/τις φίλες σου επειδή αυτός ή αυτή είναι πολύ κακός/ή στο διάβασμα και στο γράψιμο και παρατηρείς ότι πρόσφατα έχει αρχίσει να κάθεται μόνος/η του/της. Μια φορά είδες το παιδί να κλαίει. Τι κάνεις;   1. Τίποτα, αυτός/αυτή πιθανώς έχει άσχημη μέρα και δεν έχει να κάνει τίποτα μαζί σου. 2. Σταματάς να πειράζεις το φίλο/φίλη σου και τον/την ρωτάς γιατί έκλαιγε. 3. Λες σε αυτόν/ αυτήν ότι θα σταματήσεις να τον/την πειράζεις μπροστά από άλλους αλλά του/της λες ότι είναι πολύ χαζός/ή και πρέπει να κάνει επιπρόσθετα μαθήματα. 4. Κάτι άλλο (Ανοιχτή γωνία) |

**Ερωτήσεις που κάνουμε στα παιδιά**

* Πώς νιώσατε με αυτή τη δραστηριότητα;
* Μήπως για κάποιες σκηνές ήταν δύσκολο να ανταποκριθείτε; Ποιες είναι αυτές και γιατί;
* Υπήρχαν σκηνές εκφοβισμού που σας αφορούσαν;
* Τα άτομα που δέχονται εκφοβισμό χρειάζονται βοήθεια και υποστήριξη; Γιατί;
* Πού μπορούν να βρουν βοήθεια και υποστήριξη όσα άτομα δέχονται εκφοβισμό;
* Ποιοι είναι μερικοί από τους λόγους που οι άνθρωποι εκφοβίζουν άλλους/ες; Είναι δίκαιοι λόγοι;
* Τι πρέπει να κάνεις όταν το άτομο στο οποίο στράφηκες για βοήθεια και υποστήριξη

μετά από εκφοβισμό δεν κάνει τίποτα γι’ αυτό;

* Υπάρχουν είδη εκφοβισμού που είναι αποδεκτά συχνότερα από τα παιδιά και τους/τις

ενήλικες; Γιατί ή γιατί όχι;

* Ποιος/α είναι υπεύθυνος/η για να βοηθά και να υποστηρίζει τα παιδιά όταν τα εκφοβίζουν;
* Μήπως αντιμετωπίζουν εκφοβισμό και οι ενήλικες; Δώστε μερικά παραδείγματα.
* Ποιος/α είναι υπεύθυνος/η για τους/τις ενήλικες που δέχονται εκφοβισμό;
* Τι μπορεί να συμβεί ώστε τα άτομα που εκφοβίζουν να βοηθηθούν για να αλλάξουν

συμπεριφορά;

* Τι συμβαίνει αν κανείς δεν σταματά τα άτομα που εκφοβίζουν; Σε αυτόν που εκφοβίζει; Σε ολόκληρη την κοινότητα;

## Εργαστήριο 6ο

**Παίζω τρίλιζα**

Επίλεξε 3 από τις παρακάτω δραστηριότητες, έτσι ώστε να σχηματίζουν ευθεία. Βρες κάποιον/α συμμαθητή/τρια που επέλεξε την ίδια εργασία με σένα και δουλέψτε ομαδικά. Σκεφτείτε πως θα αξιοποιήσετε την εργασία σας για να ευαισθητοποιήσετε τους/τις μαθητές/τριες του σχολείου σας (αφίσες, που θα κολλήσετε σε διάφορα σημεία του σχολείου, φυλλάδια, θεατρικά δρώμενα, παρουσιάσεις, ιστολόγιο σχολείου κλπ.).

|  |  |  |
| --- | --- | --- |
| Φτιάξτε ένα μικρό σκετσάκι για μία από τις μορφές εκφοβισμού και δείξτε τον τρόπο επίλυσης. | Σχεδιάστε μια αφίσα για μία από τις μορφές εκφοβισμού. | Φτιάξε σε ένα μεγάλο χαρτόνι τα βασικά σημεία του σχολικού εκφοβισμού. Ορισμός –  Χαρακτηριστικά –  Παραδείγματα – Μη  παραδείγματα (Frayer model). |
| Παρουσίασε με τον δικό σου τρόπο (π.χ. ένα σκίτσο, ένα  σλόγκαν) τι σημαίνει για σένα  «σχολική βία – εκφοβισμός» | Μοιράστε ένα ερωτηματολόγιο για να ερευνήσετε το  φαινόμενο του σχολικού εκφοβισμού στο σχολείο σας. Στη συνέχεια, παρουσιάστε με κάποιον τρόπο τα  αποτελέσματα της έρευνάς σας. | Γράψτε έναν μονόλογο ενός παιδιού που αντιμετωπίζει πρόβλημα σχολικού εκφοβισμού. |
| Γράψτε ένα άρθρο σε μια εφημερίδα ή για το ιστολόγιο του σχολείου για να μιλήσετε για το πρόβλημα και πως  μπορεί να επιλυθεί. | Φτιάξτε ένα κόμικ για ένα περιστατικό εκφοβισμού. | Γράψτε ιδέες για το τι μπορεί να γίνει ώστε να αποτραπεί η  συμπεριφορά του εκφοβισμού στο σχολείο σας. |

Ένα από τα τετράγωνα του πίνακα μπορεί να μείνει κενό για να κάνουν τα παιδιά όποια δραστηριότητα θέλουν.

**ΕΡΩΤΗΜΑΤΟΛΟΓΙΟ ΓΙΑ ΤΟΝ ΣΧΟΛΙΚΟ ΕΚΦΟΒΙΣΜΟ**

(Οι μαθητές/τριες μπορούν να το εμπλουτίσουν με δικές τους ερωτήσεις ή να φτιάξουν ένα δικό τους)

Φύλο: Αγόρι Κορίτσι:

Διάβασε προσεκτικά τις παρακάτω ερωτήσεις και κύκλωσε τις απαντήσεις**,** ανάλογα το τι πιστεύεις. Αυτό το ερωτηματολόγιο είναι ανώνυμο γι’ αυτό συμπλήρωσέ το με ειλικρίνεια. Σε ευχαριστώ!

1. Ποιες πράξεις πιστεύεις ότι χαρακτηρίζουν το φαινόμενο του σχολικού εκφοβισμού;

α. Σπρωξιές/κλωτσιές

β. Χαιρετισμός/χειραψία

γ. Χτυπήματα στο κεφάλι

δ. Πειράγματα

ε. Υποτίμηση/ειρωνικά σχόλια

στ. Αρπαγή/καταστροφή προσωπικών αντικειμένων ζ.

ζ. Πράξεις εξευτελισμού

η. Άσχημοι χαρακτηρισμοί

θ. Χειρονομίες, ξυλοδαρμός

Άλλο……………………………………

1. Τι νιώθουν οι μαθητές/τριες που εκφοβίζονται;

ικανοποίηση ντροπή φόβο αδιαφορία απελπισία απομόνωση

1. Γιατί κάποιοι/ες μαθητές/τριες εκφοβίζουν;

α) Θεωρούν τον εαυτό τους δυνατό.

β) Πιστεύουν ότι κάνουν καλό στους άλλους.

γ) Καλύπτουν τις αδυναμίες τους και νιώθουν αυτοπεποίθηση.

δ) Παρασύρονται.

1. Πώς ενεργούν, συνήθως, όσοι/όσες είναι μπροστά σε ένα περιστατικό σχολικού εκφοβισμού.

α) Δεν αντιδρούν/Δε μιλούν.

β) Το λένε σε έναν/μία εκπαιδευτικό.

γ) Λένε σε αυτόν που εκφοβίζει να σταματήσει.

δ) Παρηγορούν το παιδί που εκφοβίζεται.

1. Όσοι δεν αντιδρούν και δε μιλούν, γιατί πιστεύεις ότι το κάνουν;

α) Επειδή φοβούνται αυτούς που εκφοβίζουν.

β) Επειδή διασκεδάζουν και οι ίδιοι.

γ) Επειδή δεν τους νοιάζει.

δ) Επειδή θαυμάζουν αυτούς/ές που εκφοβίζουν και τους θεωρούν δυνατούς.

1. Πώς πιστεύεις ότι πρέπει να ενεργεί ένας/μια μαθητής/τρια όταν εκφοβίζεται;

α) Να υπομένει τη βία.

β) Να μιλάει στους γονείς του ή στους/στις εκπαιδευτικούς.

γ) Να απευθύνεται σε αρμόδιους φορείς ή σε οργανισμούς όπως το Χαμόγελο του Παιδιού.

1. Έχεις βρεθεί μπροστά σε περιστατικό εκφοβισμού στον χώρο του σχολείου;

α) Ναι

β) Όχι

1. Έχεις δεχτεί ποτέ πράξη βίας ή εκφοβισμού στον χώρο του σχολείου;

α) Ναι

β) Όχι

1. Πώς θα αντιδρούσες εσύ αν βρισκόσουν μπροστά σε ένα περιστατικό εκφοβισμού;

α) Θα βοηθούσα το παιδί που εκφοβίζεται να αντιδράσει.

β) Θα το έλεγα σε κάποιον.

γ) Δε θα έκανα τίποτα γιατί δε θέλω να μπλέξω ή να πάθω κι εγώ το ίδιο.

Συμπλήρωσε τον παρακάτω πίνακα.

ΟΡΙΣΜΟΣ

ΧΑΡΑΚΤΗΡΙΣΤΙΚΑ

**ΣΧΟΛΙΚΟΣ ΕΚΦΟΒΙΣΜΟΣ**

ΜΗ ΠΑΡΑΔΕΙΓΜΑΤΑ

ΠΑΡΑΔΕΙΓΜΑΤΑ

Frayer Model (γραφικός οργανωτής που βοηθάει τα παιδιά να οργανώσουν την κατανόησή τους πάνω σε ένα θέμα): Στο κέντρο γράφουμε την κεντρική έννοια και τα παιδιά συμπληρώνουν με λόγια και εικόνες τον ορισμό, τα χαρακτηριστικά, κάποια παραδείγματα και κάποια αντιπαραδείγματα. Μπορούμε να μεταφέρουμε τον πίνακα σε ένα μεγάλο χαρτόνι για να παρουσιαστεί στις εκδηλώσεις διάχυσης.

Λέω ΟΧΙ στον εκφοβισμό

**Κανένας δεν έχει το δικαίωμα να με κάνει να νιώθω άσχημα**

**ΣΥΜΒΟΛΑΙΟ**

Όνομα: Τάξη:

**Δε μένω απλός παρατηρητής/παρατηρήτρια**

Υπόσχομαι ότι…

1. Δε θα κάνω υποτιμητικά σχόλια για άλλα παιδιά, στο σχολείο.
2. Θα μιλάω σε κάποιον ενήλικα όταν αντιλαμβάνομαι ένα περιστατικό εκφοβισμού.
3. Δε συμμετέχω, δεν παρατηρώ και μιλάω.

# Ο Χρυσός Κανόνας

Υπόσχομαι ότι…

1. Σέβομαι όλους τους συμμαθητές και τις συμμαθήτριές μου.
2. Σέβομαι τα αντικείμενα στων συμμαθητών και συμμαθητριών μου.
3. Συμπεριφέρομαι στους άλλους όπως θα ήθελα να μου συμπεριφέρονται.

# Συμφωνώ να ΑΝΑΛΑΒΩ ΔΡΑΣΗ για να σταματήσει ο εκφοβισμός στο σχολείο μας.

ΥΠΟΓΡΑΦΗ: